Ristisypressi
Ristisypressi ("Pilgerodendron uviferum" tai "Libocedrus uvifera") on sypressikasvien heimoon (Cupressaceae) kuuluva havupuulaji. Se luokitellaan yleisesti ristisypressien suvun ainoaksi lajiksi, mutta eräät tieteilijät luokittelevat sen kuuluvaksi sukuun "Libocedrus". Ristisypressi on pienehkö ainavihanta puu, joka kasvaa luonnonvaraisena Etelä-Amerikan eteläosien lauhkean vyöhykkeen sademetsissä. Nimestään huolimatta ristisypressi ei ole kovin läheistä sukua varsinaisille sypresseille ("Cupressus").
Sinapit
Sinapit ("Sinapis") on ristikukkaiskasvien heimoon kuuluva suku. Lajit ovat yksivuotisia. Kukan teriö on keltainen. Sukuun on aiemmin luettu kuuluvaksi lajeja, jotka nykyään luetaan kaalien ("Brassica") sukuun, kuten mustasinappi ("Brassica nigra") ja sareptansinappi ("Brassica juncea").